**Refleksi Ceramah Perdana**

Ceramah yang memberikan kesan yang mendalam pada diri saya adalah ialah ceramah berkaitan dengan SPRM. SPRM adalah singkatan bagi Suruhanjaya Pencegahan Rasuah Malaysia. Rasuah ini bermaksud penerimaan atau pemberian suapan (rasuah) bertujuan supaya seseorang itu melakukan atau tidak melakukan sesuatu perbuatan yang berkaitan dengan tugas rasminya.

Ceramah ini memberikan impak kepada saya kerana jenayah rasuah ini merupakan satu penyakit dalam negara kita. Saya juga perasan bahawa terdapat lebih-kurang 30.5% pelajar di Malaysia yang sanggup menerima rasuah sekiranya terdapat kuasa dan peluang. Hal ini menunjukkan bahawa terdapat ramai lagi pelajar yang tidak mengambil cakna akan tentang keburukan jenayah rasuah.

Seterusnya, saya percaya antara punca seseorang individu terutama bagi seorang pelajar yang terlibat dalam rasuah adalah kerana mereka taksub dengan kedudukan atau pangkat yang tinggi dan ingin meningkatkan pendapatan individu tersebut. Saya berpendapat bahawa sebahagian daripada pelajar terpaksa mengambil rasuah kerana kos sara hidup pada abad ke-21 ini semakin hari semakin meningkat.

Saya pernah melihat satu berita yang dimana terdapat seorang pengadil bola sepak yang bersikap berat sebelah terhadap satu pasukan lawan. Setelah pengadil itu disiasat, akhirnya beliau mengaku bahawa beliau telah menerima wang yang lumayan agar memihak bagi pasukan yang memberinya wang tersebut.

Saya sedar bahawa sikap jujur dan amanah adalah penting bagi dalam mencegah jenayah rasuah dalam negara kita. Sebagai seorang pelajar, saya akan berfikir berkali-kali sebelum melibatkan diri dalam jenayah rasuah. Hal ini dikatakan demikian kerana denda yang dikenakan keatas individu yang terlibat dalam rasuah seperti dipenjarakan selama 20 tahun atau denda RM10 000.

Antara cadangan yang saya boleh berikan ialah kerajaan terutamanya pihak SPRM hendaklah membuat Kempen Anti-Rasuah dengan lebih kerap agar ramai pihak menyedari bahawa penglibatan dalam kes rasuah memberikan kesan buruk pada masyarakat mahupun negara Malaysia. Saya berharap negara Malaysia akan dikenali sebagai negara yang bebas rasuah pada masa yang akan datang.